**Gunvor Birgit Renate Brettschneider** (s. 19. joulukuuta 1933 Sipoo) on Svenska social- och kommunalhögskolanin entinen rehtori ja helsinkiläinen kunnallispoliitikko. Koulutukseltaan hän on sairaanhoitaja ja yhteiskuntatieteiden maisteri.

Työura
------

Brettschneider toimi Svenska social- och kommunalhögskolanin rehtorina vuosina 1975–1989. Vuonna 1984 koulusta tehtiin Helsingin yliopiston yksikkö. Työssään Brettschneider on pyrkinyt edistämään pohjoismaista yhteistyötä, erityisesti sosiaalityön koulutuksessa ja tutkimuksessa. SSHK:n jätettyään Brettschneider asui kahdeksan vuotta Ruotsissa ja toimi siellä muun muassa Suomen Tukholman-suurlähetystön sosiaaliattaseana. ja Pohjoismaiden ministerineuvoston alaisen sosiaalialan johtavien työntekijöiden jatkokoulutusohjelman vt. rehtorina Göteborgissa.

Vuonna 1987 Brettschneiderille myönnettiin Sosiaaliturvan kunniamitali.

Kunnallispoliitikkona
---------------------

Eläkkeelle siirryttyään Brettschneider on toiminut Helsingin kunnallispolitiikassa, muun muassa sosiaalilautakunnan jäsenenä vuosina 2001–2004 ja terveyslautakunnan jäsenenä 2005–2008. Brettschneider oli aiemmin varalla Helsingin kaupunginvaltuustossa Ruotsalaisen kansanpuolueen valtuustoryhmään, ja vuoden 2012 kunnallisvaaleissa hänet valittiin 847 henkilökohtaisella äänellä kaupunginvaltuutetuksi. Hän on myös RKP:n puoluehallituksen varajäsen.

Helmikuussa 2014 Brettshcneider teki Helsingin kaupunginvaltuustossa valtuustoaloitteen, jossa kaupunkia kehotetaan tutkimaan, suosiiko kaupunki auraustoimessaan miehiä. Miesvaltaisille työpaikoille vievät kadut ja kehätiet aurataan aloitteen mukaan ensimmäiseksi. Tämä on mahdollisesti syrjivä käytäntö, jota aloitteen mukaan pitää tarkastella.

Yksityiselämä
-------------

Brettschneiderin isä oli 1920-luvun alussa Suomeen muuttanut Saksan kansalainen, äiti suomalainen. Moskovan välirauhan jälkeen Suomessa olevat Saksan ja Unkarin kansalaiset vangittiin internointileireille. Gunvor perheineen suljettiin kymmenvuotiaana leirille Oittiin ja Tammisaareen.

Brettschneider on naimisissa Tukholman suomalaisen seurakunnan entisen kirkkoherran, rovasti Urpo Kokkosen kanssa.

Teoksia
-------

### Kirjoittanut

* Brettschneider, Gunvor: *Socialutbildningen i Finland och Sverige: Tillbakablick och jämförelse*. (Pro gradu Lapin korkeakoulusta.) Meddelanden från Svenska social- och kommunalhögskolan, 15. Helsingfors: Svenska social- och kommunalhögskolan, 1989. ISSN 0359-5536. ISBN 951-45-5102-8. (ruotsiksi)

### Toimittanut

* Brettschneider, Gunvor – Simpura, Jussi (toim.): *Näkökulmia pohjoismaisen sosiaalipolitiikan murrokseen. Perspektiv på brytningen inom den nordiska socialpolitiken*. Sosiaaliturvan kirjallisuus: Kansainvälinen sosiaalipolitiikka, 1/2000. Helsinki: Suomen ICSW-toimikunta, 2000. ISSN 1236-6706. ISBN 951-747-131-9.

Lähteet
-------

1. 1 2  *Vem och vad 1996*, s. 62–63. Helsingfors 1996. ISBN 951-50-0800-X
2. 1 2 3 4  667 Brettschneider Gunvor. (Arkistoitu – Internet Archive) *Helsingin Sanomain* vaalikone.
3. ↑  Asetus korkeakoulututkintojen järjestelmästä (Arkistoitu – Internet Archive)
4. ↑  Mäntysaari, Mikko: Pohjoismainen hyöty.  *Janus*, maaliskuu 2005, 13. vsk, nro 3, s. 329–340. Turku:  Sosiaalipoliittinen yhdistys. Artikkelin verkkoversio.  (Arkistoitu – Internet Archive)
5. ↑  Monia paluumuuttajia eduskuntavaalien ehdokkaina[vanhentunut linkki] – Sisuradio
6. ↑  Sosiaaliturvan kunniamitali
7. ↑  Lääkärin tilalle omahoitaja? *Krunikka-lehti*
8. ↑  Kunnallisvaalit 28.10.2012: Valitut ehdokkaat Helsinki *Vaalit.fi*.  1.11.2012. Oikeusministeriö. Viitattu 3.11.2012.
9. ↑  Puoluehallitus. Svenska folkpartiet.[vanhentunut linkki]
10. ↑  "Aurausjärjestys suosii miehiä" − lumenpoiston syrjivyys halutaan syynätä. *Metro* 20.2.2014.
11. ↑  Vankileirillä 10-vuotiaana-millaista se oli? (Video) *Nelosen uutiset*.  7.5.2008. Nelonen.  [vanhentunut linkki]